అబు సలేం
అజమ్‌గఢ్ జిల్లాలోని సారాయ్ మీర్ గ్రామంలో ఒక దిగువ మధ్యతరగతి కుటుంబంలో అబు సలేం జన్మించాడు. అబు తండ్రి వృత్తిరీత్యా న్యాయవాది. తండ్రి ఒక రోడ్డు ప్రమాదంలో మరణించిన తరువాత అబు విద్యను పూర్తి చేయలేకపోయాడు. తన కుటుంబాన్ని పోషించేందుకు అబు మొదట సొంత పట్టణంలో ఒక చిన్న మెకానిక్ షాపు ప్రారంభించాడు. తరువాత కొద్దికాలానికే అతను భారతదేశ రాజధాని ఢిల్లీ నగరానికి చేరుకున్నాడు. ఢిల్లీలో అతను ట్యాక్సీ డ్రైవర్‌గా పనిచేశాడు. ఆ తరువాత కొద్దికాలానికి అతను భారతదేశ ఆర్థిక రాజధాని బాంబేకు మకాం మార్చాడు. బాంబేలో కూడా అతను డ్రైవర్‌గానే పని చేయడం కొనసాగించాడు. బాంబేలోనే అతను చీకటిసామ్రాజ్యాధినేత దావూద్‌ను కలిశాడు, ఆపై అతని మాఫియా (ముష్కర మూక) లో చేరాడు. 1998లో అబు సలేం దావూద్ ముఠా నుంచి వేరుపడ్డాడు.
కుంకలగుంట సైదులు
కుంకలగుంట సైదులు మద్రాసు,విజయవాడ ఆకాశవాణిలో నాదస్వరవిద్వాంసుడు.ఈయన గుంటూరు జిల్లా, నకరికల్లు మండలం కుంకలగుంట గ్రామంలో నబీసాహెబ్ ,మీరాబీ దంపతులకు 4.10.1912 న జన్మించారు.నాదస్వరంలో తండ్రి, తాత,చిలకలూరిపేట పెద మౌలా సాహెబ్ ,మద్రాసు కదిరివేలు వద్ద శిక్షణ పొందారు.మంచి తాళ పరిజ్ఞానము కలిగి,నడకలు,పల్లవులు తయారు చేసి పంచటంలో నిష్ణాతులయ్యారు."సింహతలాటం" పొందారు.నందిగామ లాల్ సాహెబ్ ,కుంకలగుంట లాల్ సాహెబ్ ఈయన శిష్యులలో ప్రముఖులు.